שיחה:בנימין חמווי

message: ראלף היקר, המשפט "בתקופת כהונת הראשון לציון הרב אברהם אשכנזי, שימש כפקיד כוללות הספרדים בירושלים" מיותר ומטעה. מיותר כי אין טעם לציין אישיות שאינה קשורה אף בעקיפין לנשוא הערך (אם אתה רוצה לציין ציר זמן אפשר לכתוב פשוט שנה), ומטעה כי משתמע ממנו שבכל התקופה בה כיהן הרב אשכנזי כראשון לציון שימש הרב חמאוי בתפקיד זה, בעוד שהאמת היא שעשה זאת רק בשנה שנתיים האחרונות של כהונת הרב אשכנזי (בעת שנבחר הרב אשכנזי לרב הראשי היה הרב חמאוי ילד צעיר). התיקון שהצעתי עדיף. yechiel - שיחה 04:49, 18 במאי 2017 (IDT)
replies: text: שלום yechiel, מכיוון שאין לי כל מושג לגבי שנים מדויקות בהן שימש כפקיד הכוללות, רשמתי את עובדת היותו פקיד הכוללות כמו שרשם זאת מ.ד. גאון ב"יהודי המזרח", שבזמן כהונת הרב הראשי, הוא שימש בתוך ציר זמן זה תקופת מה כפקיד הכוללות. לדעתי אפשרות זו עדיפה מאשר מבלי לציין אף זמן מסוים.

text: אם היו לי שנים מדויקות, בוודאי שהייתי רושם. אם יש לך את השנים המדויקות, אתה מוזמן להוסיף:) Ralph747 - שיחה 12:26, 18 במאי 2017 (IDT)
replies: text: :אין לי מקור מפורש על השנים המדויקות אבל עשיתי חשבון פשוט. לפי מה שכתבת בנימין חמאוי נולד בשנת 1860, ונסע לטורקיה ב-1878. מאחר ואני מניח שלא יתנו לילד בן 17 או פחות לנהל את הכוללות אני מניח שהוא עבד בזה רק אחר שחזר מטורקיה (לאחר כשנתיים). אלא שכתבת שזה היה בתקופת כהונתו של הרב הראשי אשכנזי, וזה נפטר בשנת 1860 (לכאורה בשנה שהרב חמאוי חזר לארץ), כך שנשאר לנו מרווח זמן קצר של כמה חודשים עד שנה לכל היותר שבהן יכל לעבוד כפקיד הכוללות "בתקופת הרב אשכנזי".

text: :מלבד זאת אעיר שוב שעצם אזכור שמו של הרב אשכנזי מגוחכת בעיני (כמו לכתוב: נולד ב-1860 עת כהונתו של אברהם לינוקלן לנשיא ארה"ב), ובכלל איני משוכנע שעצם עבודתו כפקיד היא פרט אנציקלופדי שראוי לאזכור. מסיבות אלו אני משיב את עריכתי שפתרה בעיות אלו וגם מציינת ציר זמן. yechiel - שיחה 14:36, 18 במאי 2017 (IDT)
replies: text: ::הרב אברהם אשכנזי נפטר ב-1880. אני לא חושב שמ.ד. גאון ירשום משהו שהוא לא נכון. הגיל בתקופה הזו לא היה כל כך קריטי, כי כבר ראינו אנשים שהתמנו לשמש כרבנים ובתפקידים אחרים בגילאים מוקדמים מאוד, ואני לא רואה סיבה שהוא לא ישמש בתפקיד זה בגילו, לנוכח מה שנרשם בספר. אם מ.ד. גאון טרח לציין באיזו תקופה ובאיזה תפקיד שימש, משמע זה מספיק חשוב. וכן, אם לא הייתה ידועה שנת לידתו, אך היה ידוע שהיה זה בזמן כהונתו של לינקולן, היה עדיף לציין זאת כדי להצביע על ציר זמן מסויים בו נולד. Ralph747 - שיחה 14:48, 18 במאי 2017 (IDT)
replies: text: :::לא הבנת, אני לא טוען שגאון טעה (זה קורה הרבה) אלא שלפי דבריו דווקא חייבים לסייג את מה שכתוב בערך. גם כי לא מסתבר שלקחו ילד לפקיד וגם כי כך נראה מדברי גאון עצמו שרק אחר שחזר לא"י עשה זאת, (ומשכך לא נותר לנו הרבה זמן כפי שהסברתי). ושוב: ציר זמן כבר יש שהרי מצוין מתי הוא חזר ואז התחיל לעבוד. התעקשותך לדחוף בכל זאת את הרב אשכנזי (במקום לכתוב למשל: החל משנת 1880 שימש וכו', או פשוט יותר כפי שהצעתי מקודם), יצרה לבסוף משפט מאולץ ומסורבל. אבל עשה כרצונך, לא לנצח אריב. yechiel - שיחה 15:19, 18 במאי 2017 (IDT)
replies: text: ::::מ.ד. גאון לא ציין האם כשחזר לירושלים החל לעבוד כפקיד. זו רק השערה (הגיונית). בגלל שאין לדעת מה הייתה כוונתו של מ.ד. גאון כשכתב שבתקופת הראשל"צ אשכנזי הרב חמווי שימש כפקיד הכוללות, ואין גם לדעת לאילו שנים מדויקות התכוון, עדיף תיאור כללי מאומת ("בתקופת") מאשר תיאור ספציפי משוער ("בשנת"). Ralph747 - שיחה 15:34, 18 במאי 2017 (IDT)
replies: text: ::::: גאון מסדר את חייו לפי סדר כרונולוגי ברור: "בשנת תרל״ח היה שד״ר כוללות הספרדים בירושלים לערי תורכיה, ונתקבל בה לרב ומו״צ, ויכהן במשרה זו שנתים ימים. עם כניסת היוונים לעיר עזב אותה וחזר לירושלים. בזמן הרה״ג הראש״ל אברהם אשכנזי היה פקיד הכוללות. בשנת תרמ״ג הפצירו בו שוב" וכו'. yechiel - שיחה 16:06, 18 במאי 2017 (IDT)
thread_title:  פקיד הכוללות